Marelize Barnard | RVAF Media Releases
Tag Archives: Marelize Barnard
Beleggers se R1,8 miljard skoonveld
KAAPSTAD. – ’n Volle R1,8miljard wat Wes-Kaapse beleggers by die miljoenêr-sakeman Herman Pretorius belê het, is skoonveld.
Dié geldskok is gister bekend gemaak in regsdokumente wat by die Wes-Kaapse hooggeregshof ingedien is in ’n aansoek om Pretorius se beleggingstrust, Relative Value Arbitrage Fund (RVAF), te sekwestreer.
Pretorius word vandag uit die NG kerk Welgemoed begrawe nadat hy vermoedelik verlede Donderdag eers sy gewese sakevennoot Julian Williams doodgeskiet en daarna selfmoord gepleeg het.
Morné Strydom, ’n prokureur van Bellville wat R233106 by Pretorius belê het, het gister ter ondersteuning van sy sekwestrasie-aansoek in ’n beëdigde verklaring gesê ’n ondersoek moet gedoen word om te bepaal of die trust as ’n “sogenaamde piramideskema” bedryf is.
Miljoenêr ondervra voor dood
Date Publiched: 2012-07-31
Inspekteurs van die Raad op Finansiële Dienste (RFD) het die sakeman Herman Pretorius oor sy werksmetodes ondervra minute voordat hy na die kantore van sy gewese sakevennoot, Julian Williams, gegaan en albei daarna in ’n skietery dood
Gerry Anderson, adjunkregistrateur van die RFD, het gister bevestig dat hy inspekteurs gestuur het om Pretorius (55) te gaan
ondervra oor bewerings dat hy beleggings van lede van die publiek ingevorder het. Pretorius was nie as ’n finansiële diensteverskaffer by die RFD geregistreer nie.
“Die inspekteurs het Donderdag inligting van Pretorius gaan vra. Kort daarna het die skietvoorval plaasgevind,” het Anderson gesê.
Pretorius het ná sy gesprek met die inspekteurs vir Wil­liams (38) by die hoofkantoor van sy beleggingsmaatskappy, Basileus
Capital, in die middestad gaan besoek.
Drie skote is hier afgevuur en Williams is noodlottig gewond, waarna Pretorius homself glo in die kop geskiet het.
Date Publiched: 30 July 2012
KAAPSTAD. – Herman Pretorius, die sakeman van Welgemoed wat glo R40miljoen van sy eie geld gebruik het om beleggers se dividende-uitbetalings voor te skiet, het sy gewese sakevennoot Julian Williams se transaksies glo privaat laat ondersoek voordat albei in ’n skietery dood is.
Intussen is die polisie volgens ao. November Filander, polisiewoordvoerder, besig om te bepaal wie die sneller getrek het en wat die afstand tussen die twee mans was.
Albei is noodlottig gewond toe hulle in Williams se kantoor in die middestad van Kaapstad eers gestry en daarna in ’n skietery do
od is. Williams is in die nek en bors geskiet en Pretorius het vermoedelik selfmoord gepleeg deur hom in die kop te skiet.